Document ID: /roh_data/filtered/fineweb-2-filterrobots_roh.jsonl.gz/67171

Ils ultims trais onns ha l'actura lumneziana Angela Collenberg vivì, studegià e lavurà a Taiwan. En il Magazin da cultura raquinta ella da sias experientschas sco actura, ma era da l'emprender mandarin e da la vita a Taiwan.
Oriundamain è Angela Collenberg tgirunza, ma ella ha era fatg ina scola da musical a Turitg. Dapi onns ballantscha ella tranter quests dus mastergns. Era a Taiwan ha ella per l'ina lavurà sco actura, ma era anc fatg in master en il sectur da tgira.
En la rubrica litterara preschenta Esther Krättli il cudesch «Männer und Frauen – Verwurzelt in Graubünden» dad Elisabeth Bardill.